SET ปิดเช้าพุ่ง 11 จุด ตาม “ดาวน์โจนส์” กระฉูดเกือบ 200 จุด คลายกังวลสงครามการค้าระยะสั้น
SET ปิดเช้าพุ่ง 11 จุด ตาม "ดาวน์โจนส์" กระฉูดเกือบ 200 จุด คลายกังวลสงครามการค้าระยะสั้น โดยดัชนีปิดตลาดเช้านี้ที่ระดับ 1,621.43 จุด เพิ่มขึ้น 10.94 จุด หรือ 0.68 จุด มูลค่าการซื้อขาย 2.42 หมื่นล้านบาท
22 พ.ค. 2562

ผู้สื่อข่าวรายงานว่า ดัชนีปิดตลาดเช้านี้ที่ระดับ 1,621.43 จุด เพิ่มขึ้น 10.94 จุด หรือ 0.68 จุด มูลค่าการซื้อขาย 2.42 หมื่นล้านบาท ขณะที่ดัชนีอุตสาหกรรมดาวโจนส์ เมื่อคืนนี้ (21 พ.ค.62) ปิดที่ระดับ 25,877.33 จุด ปรับตัวเพิ่มขึ้น 197.43 จุด หรือ 0.77%
10 หุ้นดันดัชนีเช้านี้

ด้าน นายธนเดช รังษีธนานนท์ ผู้อำนวยการอาวุโสฝ่ายวิเคราะห์หลักทรัพย์ บล.อาร์เอชบี (ประเทศไทย) เปิดเผยว่า ตลาดหุ้นไทยเช้านี้ปรับตัวขึ้นได้ในทิศทางเดียวกับตลาดหุ้นในภูมิภาคเอเชียที่เช้านี้ต่างปรับตัวขึ้นกันเป็นส่วนใหญ่ ภายหลังจากประเด็นสงครามการค้าระหว่างสหรัฐฯ และจีนเริ่มผ่อนคลายลง หลังจากที่ท่าทีของสหรัฐฯดูจะอ่อนลง ทำให้ความตึงเครียดอ่อนลงไปด้วย
อย่างไรก็ดี จากนี้ไปก็ต้องรอดูการความคืบหน้าการเมืองในประเทศ โดยเฉพาะการเปิดประชุมรัฐสภาในช่วงปลายสัปดาห์นี้ โดยตอนนี้ก็รอลุ้นว่าใครจะเป็นประธานสภาผู้แทนราษฏร ซึ่งก็เป็นความคาดหวังของนักลงทุน ทำให้มีการเก็งกันล่วงหน้าด้วย
สำหรับแนวโน้มการลงทุนในช่วงบ่ายนี้ นายธนเดช กล่าวว่า ตลาดฯคงจะแกว่ง Sideway up ในกรอบจำกัด หลังจากที่ตลาดฯได้ปรับตัวลงมาลึกแล้ว และอยู่ในช่วงรอดูการประชุมรัฐสภา พร้อมให้แนวรับ 1,610 จุด ส่วนแนวต้าน 1,630 จุด
 
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์ ได้แก่
TOP     มูลค่าการซื้อขาย           2,122.92 ล้านบาท ปิดที่   60.25 บาท ลดลง  2.25 บาท
PTT     มูลค่าการซื้อขาย 1,476.66 ล้านบาท ปิดที่   46.50 บาท เพิ่มขึ้น 0.25 บาท
SCB     มูลค่าการซื้อขาย 1,028.26 ล้านบาท ปิดที่  126.50 บาท เพิ่มขึ้น 3.00 บาท
PTTGC   มูลค่าการซื้อขาย   988.14 ล้านบาท ปิดที่   62.75 บาท ราคาไม่เปลี่ยนแปลง
BEAUTY  มูลค่าการซื้อขาย   852.23 ล้านบาท ปิดที่    3.82 บาท เพิ่มขึ้น 0.08 บาท